CELEX: 32019D0654
Language: da
Date: 2019-04-15 00:00:00
Title: Rådets afgørelse (EU) 2019/654 af 15. april 2019 om ændring af protokol nr. 5 vedrørende vedtægterne for Den Europæiske Investeringsbank

25.4.2019   
               
               
                  DA
               
               
                  Den Europæiske Unions Tidende
               
               
                  L 110/36
               
            
         RÅDETS AFGØRELSE (EU) 2019/654
         af 15. april 2019
         om ændring af protokol nr. 5 vedrørende vedtægterne for Den Europæiske Investeringsbank
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 308,
         under henvisning til anmodning fra Den Europæiske Investeringsbank,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Europa-Kommissionen (2),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     Den 29. marts 2017 meddelte Det Forenede Kongerige Det Europæiske Råd, at landet har til hensigt at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige fra ikrafttrædelsesdatoen for udtrædelsesaftalen eller, hvis en sådan aftale udebliver, to år efter nævnte meddelelse, dvs. den 30. marts 2019, medmindre Det Europæiske Råd efter aftale med Det Forenede Kongerige enstemmigt beslutter at forlænge denne periode.
                  
               
                     (2)
                  
                  
                     I henhold til artikel 308 i traktaten om Den Europæiske Unions funktionsmåde er medlemmerne af Den Europæiske Investeringsbank (»Banken«) medlemsstaterne.
                  
               
                     (3)
                  
                  
                     Det Forenede Kongeriges udtræden af Unionen medfører ophør af Det Forenede Kongeriges medlemskab af Banken, dets tegnede kapital i Banken, dets ret til at udpege medlemmer af og suppleanter til bestyrelsen samt af mandatet for bestyrelsesmedlemmer og suppleanter, som er udpeget af Det Forenede Kongerige.
                  
               
                     (4)
                  
                  
                     Opretholdelsen af Bankens kapital kræver en forhøjelse af de resterende medlemsstaters tegnede kapital.
                  
               
                     (5)
                  
                  
                     Forhøjelsen af de resterende medlemsstaters tegnede kapital bør ske parallelt med en yderligere styrkelse af Bankens styreform.
                  
               
                     (6)
                  
                  
                     Bestyrelsens funktioner bør styrkes ved at give mulighed for at udpege yderligere suppleanter, og der bør gøres bedre brug af suppleanter og eksperter uden stemmeret, så deres rolle med hensyn til at støtte bestyrelsens beslutningsproces styrkes, navnlig for så vidt angår analysen af finansieringsforslag.
                  
               
                     (7)
                  
                  
                     Anvendelsen af kvalificeret flertal i bestyrelsens og Styrelsesrådets afstemninger bør udvides med væsentlige områder, nemlig beslutningen om Bankens driftsplan, udpegelse af medlemmer af direktionen samt godkendelse af forretningsordenen.
                  
               
                     (8)
                  
                  
                     For at øge effektiviteten af de reformer, der fastsættes i denne afgørelse, bør Banken tage yderligere initiativer til, i overensstemmelse med bedste bankpraksis, at afspejle principperne om de »tre forsvarslinjer« på alle Bankens relevante niveauer, herunder direktionen.
                  
               
                     (9)
                  
                  
                     Endvidere og i overensstemmelse med medlemsstaternes forventninger bør långivningen fastholdes på et holdbart niveau, og en ramme for bestemmelse af holdbar långivning bør videreudvikles, mens revisionsudvalgets funktioner bør styrkes ved at sikre, at udvalget omfatter medlemmer med viden om tilsynsforhold. Navnlig bør det sikres, at revisionsudvalget altid har medlemmer fra en banktilsynsmyndighed både inden for og uden for euroområdet.
                  
               
                     (10)
                  
                  
                     Den Europæiske Investeringsbanks vedtægter bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I protokol nr. 5 vedrørende vedtægterne for Den Europæiske Investeringsbank, der er knyttet som bilag til traktaten om Den Europæiske Unions funktionsmåde, foretages følgende ændringer:
            
                        1)
                     
                     
                        I artikel 4, stk. 1, første afsnit, foretages følgende ændringer:
                        
                                    a)
                                 
                                 
                                    Indledningen affattes således:
                                    
                                       »1.   Banken tildeles en kapital på 204 089 132 500 EUR tegnet af medlemsstaterne med følgende beløb:«.
                                    
                                 
                              
                                    b)
                                 
                                 
                                    Den følgende linje på listen slettes:
                                    
                                                »Det Forenede Kongerige
                                             
                                             
                                                39 195 022 000 «.
                                             
                                          
                              
                  
                        2)
                     
                     
                        Artikel 7, stk. 3, litra h), affattes således:
                        
                                    »h)
                                 
                                 
                                    med kvalificeret flertal godkende Bankens forretningsorden.«
                                 
                              
                  
                        3)
                     
                     
                        I artikel 9, stk. 1, første afsnit, tilføjes følgende punktum:
                        »Den træffer med kvalificeret flertal beslutning om Bankens driftsplan.«
                     
                  
                        4)
                     
                     
                        I artikel 9, stk. 2, foretages følgende ændringer:
                        
                                    a)
                                 
                                 
                                    Første afsnit affattes således:
                                    
                                       »2.   Bestyrelsen består af 28 medlemmer og 31 suppleanter udpeget i overensstemmelse med dette stykke.«
                                    
                                 
                              
                                    b)
                                 
                                 
                                    Tredje afsnit affattes således:
                                    »Suppleanterne udnævnes af Styrelsesrådet for et tidsrum af fem år således:
                                    
                                                —
                                             
                                             
                                                to suppleanter udpeget af Forbundsrepublikken Tyskland
                                             
                                          
                                                —
                                             
                                             
                                                to suppleanter udpeget af Den Franske Republik
                                             
                                          
                                                —
                                             
                                             
                                                to suppleanter udpeget af Den Italienske Republik
                                             
                                          
                                                —
                                             
                                             
                                                to suppleanter udpeget efter fælles aftale af Kongeriget Spanien og Den Portugisiske Republik
                                             
                                          
                                                —
                                             
                                             
                                                tre suppleanter udpeget efter fælles aftale af Kongeriget Belgien, Storhertugdømmet Luxembourg og Kongeriget Nederlandene
                                             
                                          
                                                —
                                             
                                             
                                                fire suppleanter udpeget efter fælles aftale af Kongeriget Danmark, Den Hellenske Republik, Irland og Rumænien
                                             
                                          
                                                —
                                             
                                             
                                                seks suppleanter udpeget efter fælles aftale af Republikken Estland, Republikken Letland, Republikken Litauen, Republikken Østrig, Republikken Finland og Kongeriget Sverige
                                             
                                          
                                                —
                                             
                                             
                                                ni suppleanter udpeget efter fælles aftale af Republikken Bulgarien, Den Tjekkiske Republik, Republikken Kroatien, Republikken Cypern, Ungarn, Republikken Malta, Republikken Polen, Republikken Slovenien og Den Slovakiske Republik
                                             
                                          
                                                —
                                             
                                             
                                                en suppleant udpeget af Kommissionen.«
                                             
                                          
                              
                  
                        5)
                     
                     
                        Artikel 11, stk. 1, første afsnit, affattes således:
                        
                           »1.   Direktionen består af en formand og otte næstformænd, der på forslag af bestyrelsen med kvalificeret flertal udnævnes af Styrelsesrådet med kvalificeret flertal for et tidsrum af seks år.«
                        
                     
                  
         
            Artikel 2
            
               1.   Denne afgørelse finder anvendelse fra dagen efter den dag, hvor traktaterne ophører med at finde anvendelse på Det Forenede Kongerige.
            
            
               2.   Artikel 1, nr. 1), litra a), finder anvendelse fra den i denne artikel, stk. 1, nævnte dato, medmindre der er truffet beslutning om at forhøje Bankens kapital med virkning fra den pågældende dato eller før den pågældende dato.
            
         
         
            Udfærdiget i Luxembourg, den 15. april 2019.
            
               
                  På Rådets vegne
               
               P. DAEA
               
                  Formand
               
            
         
         
            (1)  Udtalelse af 15.1.2019 (endnu ikke offentliggjort i EUT).
         
            (2)  Udtalelse af 31.1.2019 (endnu ikke offentliggjort i EUT).